CELEX: 62011CN0153
Language: ro
Date: 2011-03-28 00:00:00
Title: Cauza C-153/11: Cerere de pronunțare a unei hotărâri preliminare introdusă de Administrativen Sad Varna (Bulgaria) la 28 martie 2011 — OOD Klub/Direktor na Direktsia „Obzhalvane i upravlenie na izpalnenieto” , gr. Varna pri Sentralno Upravlenie na Natsionalna Agentsia po Prihodite

25.6.2011   
            
            
               RO
            
            
               Jurnalul Oficial al Uniunii Europene
            
            
               C 186/12
            
         Cerere de pronunțare a unei hotărâri preliminare introdusă de Administrativen Sad Varna (Bulgaria) la 28 martie 2011 — OOD Klub/Direktor na Direktsia „Obzhalvane i upravlenie na izpalnenieto”, gr. Varna pri Sentralno Upravlenie na Natsionalna Agentsia po Prihodite
   (Cauza C-153/11)
   2011/C 186/21
   Limba de procedură: bulgara
   
      Instanța de trimitere
   
   Administrativen Sad Varna
   
      Părțile din acțiunea principală
   
   
      Reclamantă: OOD Klub
   
      Pârât: Direktor na Direktsia „Obzhalvane i upravlenie na izpalnenieto”, gr. Varna pri Sentralno Upravlenie na Natsionalna Agentsia po Prihodite
   
      Întrebările preliminare
   
   
               1.
            
            
               Articolul 168 alineatul (1) litera (a) din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (1) trebuie interpretat în sensul că — după ce persoana impozabilă și-a exercitat opțiunea și a afectat patrimoniului întreprinderii un imobil care reprezintă un bun de capital — trebuie să se presupună (respectiv trebuie să se admită până la proba contrarie) că acest bun este folosit în scopul operațiunilor impozabile efectuate de persoana impozabilă?
            
         
               2.
            
            
               Articolul 168 alineatul (1) litera (a) din Directiva 2006/112 trebuie interpretat în sensul că dreptul de deducere din cumpărarea unui imobil afectat patrimoniului întreprinderii unei persoane impozabile ia naștere imediat în perioada fiscală în care este taxa a devenit exigibilă, și anume în pofida faptului că imobilul nu poate fi utilizat întrucât nu a primit autorizația obligatorie de funcționare prevăzută de lege?
            
         
               3.
            
            
               O practică administrativă precum cea a Natsionalna Agentsia po Prihodite, prin care se refuză dreptul de deducere al persoanelor obligate la plata TVA-ului cu privire la bunurile de capital achiziționate de acestea, pentru motivul că bunurile respective sunt utilizate de către proprietarii societăților în scopuri private, fără ca pentru această utilizare să se perceapă TVA-ul, este conformă cu prevederile directivei și cu jurisprudența referitoare la interpretarea directivei?
            
         
               4.
            
            
               Într-un caz precum cel al acțiunii principale, societatea, reclamanta, are drept de deducere la cumpărarea unui imobil — un apartament tip duplex situat în Sofia?
            
         
      (1)  JO L 347, p. 1, Ediție specială, 09/vol. 3, p. 7.